lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv lv lv lv lv lv lv en lv lv fr lv lv de lv de vo lv nl en en pl en en en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en en en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Puikulē sveic Latviju un Brīvzemnieku pagasta iedzīvotājus – Alojas administrācija
Alojas pilsētas un pagasta pārvalde
Staiceles pilsētas un pagasta pārvalde
Puikulē sveic Latviju un Brīvzemnieku pagasta iedzīvotājus
Alojas novada dome21.11.201921.11.2019 Aktualitātes, Brīvzemnieku pagasts, Jaunieši, Novads, Puikule, Sabiedrība
Svētdien Latvijas valsts 101. gadadienu ieskandināja arī Brīvzemnieku pagastā, kur Puikules tautas namā svētku rīkotāji bija parūpējušies par īpašu noskaņu – apmeklētājus sagaidīja sveču liesmas, sarkanbaltsarkanās krāsas rotājumi un, protams, valsts karogs. Alojas novada domes pārstāvis Arvīds Ozols uzrunā atgādināja, ka šie nav tikai valsts svētki, tie ir mums katram, jo kas gan būtu valsts bez tās cilvēkiem. Brīvzemnieku pagasta pārvaldes vadītāja Dace Tauriņa uzsvēra, ka šis ir labs pagasts un tajā mīt labi ļaudis: – Valsti veidojam mēs paši. Ļoti pateicos cilvēkiem, kuri strādā kopā ar mani un veido šo vietu. Ja katrs leposimies ar savu dzimto pusi, valsti, mūsu Latvija zels. Pagastā un Latvijā ļoti svarīgs ir katrs cilvēks. Priecīgus visiem svētkus un turamies tālāk!
Kā ik gadu, arī šajā Latvijas gadskārtā Brīvzemnieku pagasta pārvalde sumināja savus iedzīvotājus par viņu paveikto pašu pagasta labā. Par ilggadēju darbu atzinību saņēma Puikules tautas nama kādreizējā vadītāja Maija Martinova un bērnu ilgstošas sociālās aprūpes un rehabilitācijas centra Zīles līdzšinējā vadītāja Dace Lapšāne. Abas godinātās sacīja paldies visiem, kuri viņas šo gadu gaitā atbalstījuši. Sveikti tika arī uzņēmējdarbības attīstītāji un biznesa vides saglabātāji pagastā – Inguss Andersons, Ozolmuižas SIA Impar, tāpat Puikules z.s. Smaidas un SIA Purmalas 6 veikalu kolektīvi. Pagasta pārvaldes vārdā D. Tauriņa pateicās Ilzei Ozolai par projekta īstenošanu tūrisma un atpūtas jomā, Arnoldam Grebežnikam par pagasta vārda popularizēšanu un zemledus makšķerēšanas sacensību organizēšanu Purezerā, tāpat Marekam Bašenam, kurš, gūstot panākumus medību šaušanas sacensībās, daudzinājis pagasta vārdu. Par panākumiem karatē sacensībās un pagasta popularizēšanu tika sumināts Mārcis Skrīvelis no Ozoliem. Pagasta pārvaldniece sacīja paldies arī kopienu centra Puikules muiža darbiniekiem Olgai Ismailovskai un Vladimiram Dubovijam, kuri darbā paveic daudz vairāk, nekā no viņiem tiek prasīts. – Ļoti pateicos visam kolektīvam, kuri mani pieņēma kā savējo. Esmu no Vilzēniem un šeit strādāju trešo gadu. Biju pārsteigta, ka mani sveica. Protams, ir patīkami, ka pasaka paldies par darbu, – vēlāk sarunā teica Olga.
Alojas novada Sociālā dienesta pārstāves Guna Broma un Elīna Strode sarīkojumā sumināja brīvprātīgā darba veicēju Zentu Popovsku, kura pati pieteikusies palīdzēt dienestam un sakārtojusi tā labo mantu noliktavu Alojā. Zentas kundze savukārt uzsvēra, ka to nevarētu paveikt bez vīra Andra palīdzības. Alojas novada jaunatnes lietu speciāliste Monta Meldere godināja Brīvzemnieku pagasta jauniešus – brīvprātīgā darba veicējus. – Puiku­lē šogad brīvprātīgi darbojušies septiņi jaunieši, tikpat arī Ozolmuižā, kopā nostrādājot 716 stundu. Pavisam novadā brīvprātīgi strādāts 1618 stundu, palīdzot dažādu pasākumu rīkošanā, kā arī vides labiekārtošanā. Paldies visiem jauniešiem, kuri novada labā ir strādājuši un nav žēlojuši sevi, savu laiku, enerģiju un idejas! – sacīja Monta. Atzinības rakstu saņēma Deivids Mitrauskis, Elīna Dzelzīte, Ernests Melbārdis, Evita Jirgena, Jānis Ričards Rudzītis, Kitija Berga, Klāvs Renārs Rudzītis, Mariuss Voitešonoks, Markuss Melbārdis, Rihards Kalniņš, Paula Marta Kalniņa, Santa Žovnira un Toms Kokka. Īpaši sumināja puikulieti Kristapu Kalniņu, kurš novadā uzstādījis rekordu, brīvprātīgajā darbā nostrādājot 238 stundas. – Kādi mums ir skaisti, braši un arī strādīgi jaunieši! Lepnums par jums, – atzina D. Tauriņa.
Koncertu sniedza rīdzinieku Dravnieku ģimene: Māris, Diāna, Elizabete un Matīss. Sirsnīgo sarīkojumu baudīt bija ieradusies arī puikuliete Linda Vīķe ar dēlēnu Nauri. – Mums ļoti patika šīs svinības. Te bieži tiek rīkoti dažādi pasākumi, cenšos tos apmeklēt, – teica sarunbiedre. Viņa uzskata, ka ir svarīgi svinēt savas valsts gadadienu kopā ar tuvajiem, tādēļ 18. novembrī viņu mājās tiek klāts svētku galds, kur ģimenei pulcēties.
Līgas LIEPIŅAS (laikraksts Auseklis) teksts un foto
← Staiceles amatierteātris Fabrika lustīgi nosvin savu piecgadi
Iepirkums Nr. AND 2019/12 “Alojas novada tranzīta ielu ikdienas uzturēšanas darbi 2020. gadā” →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.